stanford-oval/wikipedia huggingface dataset:
דורית דור
הערות שוליים

↑   TheMarker Women, ד"ר דורית דור: חלוצת הסייבר הישראלי, באתר TheMarker‏, 30 באוגוסט 2018
↑  Dorit Dor, Uri Zwick, Finding the αn-th largest element, Springer Link, ‏מרץ 1996
↑  Dorit Dor, Uri Zwick, SOKOBAN and other motion planning problems, sciencedirect.com, ‏אוקטובר 1999
↑  Graph Decomposition is NP-Complete: A Complete Proof of Holyer's Conjecture, SIAM - Publications Library, ‏1997
↑  גלי פיאלקוב, ‏ד"ר דורית דור, מוותיקות צ'ק פוינט, מונתה לסמנכ"לית הטכנולוגיות, באתר "אנשים ומחשבים"
↑   רותי לוי, "צ'ק פוינט הוכיחה שאפשר ללמוד הכל ואפילו להיות חוקר סייבר - בלי 8200", באתר TheMarker‏, 9 באפריל 2018
↑  שמוליק שלח, ‏צ'ק פוינט - השלב הבא: כבר מזמן אינה עוסקת רק בפיתוח תוכנת Firewall, באתר גלובס, 22 ביוני 2009
↑  Check Point Software Technologies Reinforces Leadership Team for Greater Execution and Innovation, Yahoo Finance, ‏נלקח ב-3 במרץ 2023
↑  Penalty box for mitigation of denial-of-service attacks, Google Patents, ‏bucncr 2012
↑  Dr. Dorit Dor | Redis, Redis, ‏1 באפריל 2020
↑  מאיר אורבך, רדיס נערכת להנפקה וממנה את סמנכ"לית המחקר והפיתוח של צ'ק פוינט לדירקטורית, באתר כלכליסט, 12 בינואר 2022
↑  Dr. Dorit Dor, cyberthreatalliance.org, ‏נלקח ב-3 מרץ 2023
↑  פרופ' יורם פלטי, באתר פרס ישראל
↑  דיאנה בחור ניר, "אני חושבת על עצמי כעל מספר 1 בצ'ק פוינט", באתר כלכליסט, 23 בפברואר 2023
↑  Dorit Dor, fr.weforum.org, ‏נלקח ב-3 במרץ 2023
↑  Dr Dorit Dor, govware.sg, ‏נלקח ב-3 במרץ 2023
↑  ועידת ישראל לעסקים דצמבר 2018, באתר גלובס, ‏נלקח ב-3 במרץ 2023
↑  הוועד המנהל - Technion - Israel Institute of Technology, באתר Technion - Israel Institute of Technology -
↑  סופי שולמן, קרן הון סיכון חדשה להשקעה בחברות קוונטים מגייסת 100 מיליון דולר, באתר כלכליסט, 11 במרץ 2025
↑  גתית פנקס, ‏האישה שהצמיחה לצ'ק פוינט עוד 3 רגליים, באתר גלובס, 21 בספטמבר 2005
↑   רותי לוי ואלירן רובין, 21 נשים שמשנות את ההיי-טק הישראלי, באתר TheMarker‏, 30 באוגוסט 2018
↑  דורית דור - 40 על 40, באתר גיקטיים, ‏נלקח ב-6 במרץ 2023
↑  המשפיעות ביותר של פורבס לשנת 2019, באתר אוניברסיטת תל אביב, ‏4 ביולי 2019
↑  The Top 25 Women Leaders in Cybersecurity of 2020, thesoftwarereport.com, ‏12 במאי 2020
↑  10 Key Female Cybersecurity Leaders to Know in 2020, Best Information Security SIEM Tools, Software, Solutions & Vendors, ‏2 בפברואר 2020
↑  Marcus Law, Top 10: Women in Cybersecurity, cybermagazine.com, ‏2025-03-04 (באנגלית)
| --- | --- |
בקרת זהויות :  dblp: 89/2082  MGP: 62377
עדן שמיר

עדן שמיר (נולד ב-25 ביוני 1995) הוא כדורגלן ישראלי, המשחק בעמדת הקשר במכבי פתח תקווה.
קריירת מועדונים

שמיר נולד בקריית מוצקין. הוא התחיל לשחק כדורגל במחלקת הנוער של הפועל חיפה, ובגיל 17 עבר לקבוצת הנוער של עירוני קריית שמונה. ב-9 בנובמבר 2013 ערך את הופעת הבכורה שלו בקבוצה הבוגרת של המועדון, כשפתח בהרכב בתיקו 0–0 נגד הפועל רעננה. עד לסיום עונות 2013/2014 ערך בסך הכל 12 הופעות בליגה ובנוסף זכה עם המועדון בגביע המדינה, כאשר נכנס כמחליף בדקה ה-118 במשחק הגמר מול מכבי נתניה. במהלך עונה זו ערך שמיר 15 הופעות במדי נבחרת הנוער של ישראל, בהן כבש שלושה שערים, והשתתף עמה באליפות אירופה לנוער לראשונה בתולדות הנבחרת.
בעונת 2014/2015 שותף בשישה משחקי ליגה, ובמקביל המשיך לשחק בקבוצת הנוער. בעונת 2015/2016 צורף באופן רשמי לסגל הקבוצה הבוגרת והשתתף עמה במוקדמות הליגה האירופית במשחק בו הפסידה 0–3 לסלובן ליברץ. ב-15 באוגוסט 2015 זכה עם הקבוצה בתואר אלוף האלופים, לאחר שכבש בדו-קרב בעיטות עונשין בניצחון על מכבי תל אביב. ב-3 באוקטובר 2015 הבקיע לראשונה בליגת העל, כאשר כבש צמד בניצחון 4–1 על הפועל חיפה, ובסך הכל כבש שלושה שערים ב-32 הופעות ליגה עד תום העונה. ב-8 באוקטובר 2015 ערך את הופעתו היחידה בנבחרת הצעירה של ישראל, בהפסד 1–3 לפולין.
בעונת 2016/2017 כבש שמיר שני שערים ב-24 הופעות ליגה, ובעונת 2017/2018 כבש שני שערים ב-16 הופעות. ב-18 בינואר 2018 קיבל באופן זמני את סרט הקפטן, לאחר פציעתו של השוער איתמר ניצן, ולאחר מכן הפך לקפטן הקבוצה הקבוע. בעונת 2018/2019 כבש שמיר חמישה שערים ב-32 הופעות בליגת העל.
ב-19 ביוני 2019 חתם שמיר לארבע עונות בהפועל באר שבע. ב-11 ביולי 2019 ערך את הופעת הבכורה שלו במועדון, במשחק מול לאצ'י האלבנית במוקדמות הליגה האירופית. ב-25 ביולי כבש את שערו הראשון בקבוצה, בניצחון 2–0 על קאיראט אלמטי.
ב-16 בינואר 2020 חתם לשלוש שנים וחצי בסטנדרד לייז' מליגת העל הבלגית. ב-31 בינואר ערך את הופעת הבכורה שלו בקבוצה, בהפסד קבוצתו 1–3 לקורטרייק, כששמיר אף כובש שער עצמי.
ב-11 באוגוסט 2021 הושאל למכבי תל אביב לעונה אחת, עם אופציית רכישה. ב-19 באוגוסט עלה להופעת בכורה ואף כבש את שער הניצחון נגד שחטיור קרגנדה בפלייאוף מוקדמות הקונפרנס ליג. בסיום עונת 2021/2022 שב לסטנדרד לייז', לאחר שמכבי תל אביב לא מימשה את סעיף רכישתו.
ב-2 בספטמבר 2022 חתם לשלוש שנים בהפועל באר שבע, ששילמה תמורתו 200 אלף אירו לסטנדרד לייז'. ב-11 בספטמבר ערך שמיר את הופעת הבכורה שלו בקבוצה, בניצחון 2–3 על הפועל תל אביב.
ב-20 באוגוסט 2024 חתם במכבי פתח תקווה.
קריירת נבחרות

שיחק בכל נבחרות הנערים והנוער של ישראל בכל הגילים ובנבחרת הצעירה עד גיל 21.
ב-4 באוקטובר 2021 זומן לראשונה לסגל הנבחרת הבוגרת של ישראל על-ידי המאמן האוסטרי וילי רוטנשטיינר, לקראת משחקיה במוקדמות מונדיאל 2022 נגד סקוטלנד ומולדובה.
ב-8 ביוני 2024 ערך את הופעתו הבכורה בהפסד 3-0 להונגריה במשחק ידידות.
תארים

גביע המדינה: 2013/2014
אלוף האלופים: 2015
הערות שוליים

↑  שמעון אלבז, עדן שמיר יהיה הקפטן הזמני של קריית שמונה, באתר ynet, 18 בינואר 2018
↑  מוטי פשכצקי, ‏ממשיכה להתחזק: שמיר סיכם בב"ש לארבע שנים, באתר ערוץ הספורט, 19 ביוני 2019
↑  נדב צנציפר, רשמית: עדן שמיר חתם בסטנדארד ליאז', באתר ynet, 16 בינואר 2020
↑  שער עצמי לעדן שמיר בבכורה, ליאז' הפסידה, באתר ערוץ הספורט, 31 בינואר 2020
↑  תומר לוי, ‏חיזוק משמעותי: עדן שמיר הושאל למכבי תל אביב, באתר ערוץ הספורט, 11 באוגוסט 2021
↑  ‏עדן שמיר כבש ובישל ב-1:5 של סטנדרד ליאז' על גו אהד איגלס, באתר ספורט1, 6 ביולי 2022
↑  יניב טוכמן‏, עדן שמיר חתם לשלוש שנים בהפועל באר שבע: "שמח לחזור", באתר וואלה, 2 בספטמבר 2022
↑  תומר חבז, ‏מכבי פתח תקווה מתחזקת: עדן שמיר חתם, באתר ONE‏, 20 באוגוסט 2024
↑  יניב טוכמן‏, יונתן כהן חוזר לסגל הנבחרת. נחמיאס יטוס ויהיה במעקב צמוד, באתר וואלה, 4 באוקטובר 2021
גמזו (מושב)

| --- | --- |
שלט בכניסה לגמזושלט בכניסה לגמזו
מדינה: ישראל ישראל
מחוז: המרכז
מועצה אזורית: חבל מודיעין
גובה ממוצע: ‎105 מטר
תאריך ייסוד: 1950
תנועה מיישבת: פועלי אגודת ישראל
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 1,155 תושבים
    - מתוכם, תושבי ישראל: 1,142 תושבי ישראל
 מפת מיקום  מפה דינמית   (למפת גוש דן מוגדלת) גִמזוֹ(למפת גוש דן רגילה) גִמזוֹ(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גִמזוֹ(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גִמזוֹ31°55′40″N 34°56′28″E﻿ / ﻿31.9278413468446°N 34.9410353377221°E﻿ / 31.9278413468446; 34.9410353377221  heמפת היישובים של מועצה אזורית חבל מודיעין באדום - גמזו בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10
http://www.gimzo.org.il
גִּמְזוֹ הוא מושב דתי, הממוקם ליד יער בן שמן, בין מודיעין לבין לוד ובסמיכות לשוהם. המושב ממוקם ממזרח למחלף דניאל ולכפר דניאל ומדרום למחלף בן שמן, ושייך למועצה האזורית חבל מודיעין. במושב מתגוררות כיום קרוב ל-250 משפחות.
מקור השם

השם גמזו מוזכר לראשונה כבר בתנ"ך (משוער שנת 740 לפנה"ס) כאשר פלשתים כבשו את היישוב מידי אחז מלך יהודה (דברי הימים ב' כח' יח'). מושב גמזו היה מקום משכנו של התנא נחום איש גמזו (מורו של רבי עקיבא), שנהג לומר על כל דבר "גם-זו לטובה" על שם מקום ישובו.
היסטוריה > היסטוריה מוקדמת

בשנת 1917 כאשר הבריטים כבשו את הארץ, תחת פיקודו של הגנרל אדמונד אלנבי. מוזכר השם ג'ימזו, כנקודת כינוס לדיוויזיה 52 הבריטית שעלתה לירושלים דרך מעלה בית-חורון.
במלחמת העצמאות, במבצע דני כבשה חטיבת יפתח את היישוב ג'ימזו ב-10 ביולי 1948.
המושב הוקם ב-י"א באדר ה'תש"י, 28 בפברואר 1950 על אדמות הכפר הערבי ג'ימזו, שתושביו ברחו וגורשו ממנו במלחמת העצמאות, ואשר שימר ככל הנראה את שם העיר המקראית "גִּמְזוֹ". בטקס העלייה על הקרקע נכחו הרב ברוך הגר האדמו"ר של חסידות סרט ויז'ניץ ויעקב כ"ץ מפועלי אגודת ישראל. בין הנואמים בטקס העלייה לקרקע של המושב גמזו היה גם הרב ישראל משה אולבסקי.
ההתיישבות הראשונה בגמזו הייתה קבוצה של חסידי סאטמר ונדבורנא ועולים חדשים ממרוקו. עדיין יש במושב יהודים יוצאי מרוקו דוברי יידיש וחסידים הדוברים לאדינו ומרוקאית[דרוש מקור].
במשך השנים הידלדלו שורות המושב עד שבאמצע שנות השבעים הוחלט להקים במקום אגודה חקלאית שיתופית של פועלי אגודת ישראל ובשנת 1977 עלה על הקרקע גרעין של 12 משפחות צעירות, שעסקו בחקלאות, בעיקר במטעים נשירים, הדרים וגידולים חד שנתיים (עגבניות, מלונים ועוד).
היסטוריה > היסטוריה מאוחרת והווה

בשנות ה-80 וה-90 התרחב המושב לכשבעים משקי בית. בסוף שנות התשעים הוקמה במושב הרחבה, שנחלותיה חולקו בהגרלה בין המשפחות החברות במושב. באותן שנים שמעון סוסן, ראש המועצה דאז, החליט לשנות את סמל המושב לסמל הנוכחי בעקבות ביקור במושב קדרון של מועצה אזורית ברנר. חלק מהנחלות נשמרו עבור בנים ממשיכים וחלקן נמכרו לתושבים חדשים. במשך שנים בודדות הכפיל המושב את גודלו והפך למושב עובדים.
מבמושב חמישה בתי כנסת, עבור חסידים, יוצאי תימן, יוצאי עדות המזרח, חסידי חב"ד ובית כנסת מרכזי שבו מתפללים לפי נוסח החזן, בדרך כלל נוסח אשכנז או נוסח ספרד.
האפשרויות להפוך את האדמה החקלאית לעסקי נדל"ן גרמו לקרע במושב בין מי שרצו לשמר את האופי החקלאי של המקום ומי שרצו ליהנות מפירות הפיתוח. בחלוף השנים התעמעמה המחלוקת העזה, והתגבשה קהילתיות גם בין תושבי המושב הוותיקים לבין התושבים החדשים, חלקם בהרחבת המושב וחלקם בבתים מושכרים או קנויים במושב הישן. מספר מועט של משפחות ממשיכות לעסוק בחקלאות ומעבדות את רוב השטח. הגידולים המרכזיים כיום בחקלאות גמזו הם מטעים של פירות הדר ושל זיתים, יחד עם כרמים ומעט גידולים נשירים.
מבנה ומיקום

המושב מתחלק לשני חלקים עיקריים: המושב הוותיק וההרחבה. במושב הוותיק, שאינו מתוכנן, שלושה רחובות, המסודרים על פי האות הראשונה בשמם: רחוב האלון, רחוב הברוש ורחוב הגפן. שמות הרחובות במושב נקראים בשמות של צמחים ועצים. בניגוד לסידורם האלפביתי, הרחובות הוקמו בסדר ההפוך מזה שמרמזים עליו שמותיהם – וכך הם גם נקראים בפי תושבי המושב: רחוב הגפן הוא רחוב ראשון, רחוב הברוש – רחוב שני ורחוב האלון הוא רחוב שלישי, כולם במלעיל.
בהרחבה שני רחובות, רחוב הדקל ורחוב ההדס.
כל הרחובות במושב הישן ורחוב ההדס (שבצמוד אליו נמצא רחוב הדקל) יוצאים ממרכז המושב, שבו שלושה מבתי הכנסת, מקווי טהרה לגברים ולנשים, מועדון המושב (המתפקד כמתנ"ס, ספרייה ואולם שמחות), סניף בני עקיבא מקומי, מזכירות המושב, מרפאה של קופת חולים כללית, צרכניה, שישה גני ילדים, גנים ציבוריים וגני משחקים.
ביציאה מהמושב, בין גמזו לכפר דניאל, ישנה כיכר שהוקמה במקום צומת טי ישן שהיה במקום, לאחר תאונה שגרמה למותה של ילדה בת המושב. הכיכר נקראת כיכר ענבל על שם הילדה, ענבל זכריה, שעל שמה נקראת גם ספריית המושב. סמוך למושב נמצאים שני מחלפים מרכזיים של כבישים 1, 6, 443 ו-444 – מחלף דניאל ומחלף בן שמן, מה שממקם אותו על שלושה צירים מרכזיים. נקודת גישה לתחבורה ציבורית מהמושב נמצאת בצומת המרוחק כשני קילומטרים מכיכר ענבל, המחולק לשני צמתים צמודים – צומת גמזו וצומת מודיעים, שמהם ניתן להגיע לכבישים הנ"ל ועוברים בהם קווי תחבורה ציבורית לירושלים, מודיעין, לוד, ראשון לציון ועוד. נקודת הגישה הקרובה ביותר של תחבורה ציבורית מהמושב לתל אביב נמצאת בצומת מצפה מודיעין הסמוך.
ליד המושב, בשיפולי יער בן שמן, נמצאת אנדרטה גדולה לשלושה ממפקדי ההגנה בתל אביב: ישראל שחורי, שורה אושרוביץ ויחזקאל בן דוד, שנהרגו במקום זה במלחמת העצמאות, ב-20 ביולי 1948, בעלות רכבם על מוקש.
מבנה ומיקום > תל גמזו

בצמוד למושב נמצא תל גמזו. באתר נמצאו שרידים וחרסים מתקופות שונות שראשיתם בתקופת הברונזה הקדומה (האלף השלישי לפנה"ס). בגמזו שכנה עיירה יהודית בתקופת בית שני, המשנה והתלמוד. על התל שכן הכפר הערבי ג'ימזו שנכבש ונהרס במלחמת העצמאות.
למרגלות התל נמצא בור מים עתיק שמזוהה עם הכפר ג'ימזו, הבור נחסם על ידי המועצה.
התל נקרא תחילה "מצפה השניים", לזכרם של שני לוחמי הפלוגה הדתית של חי"ש תל אביב שנפלו בקרב על כיבוש ג'ימזו במסגרת מבצע דני במלחמת העצמאות. במהלך השנים שינה התל את שמו ל"מעלות יהונתן" לזכרו של יהונתן איינהורן, בן המושב שנפל במלחמת לבנון השנייה.
בפסגת התל הוקמה מרפסת תצפית מקורה לזכר יהונתן איינהורן ושני לוחמי הפלוגה הדתית. מדרגות עץ על שמו של יהונתן נמצאות בתחילת העלייה לתל, ליד הכניסה למושב.
אישים

האישים הבאים קשורים למושב גמזו:
אמנון אלבק - פרופסור ישראלי לכימיה אורגנית וביו-אורגנית, רקטור אוניברסיטת בר-אילן. מתגורר במושב גמזו.
שלמה ידידיה מאיר - פובליציסט, סאטיריקן, שדרן רדיו ישראלי. גדל במושב גמזו.
יצחק מאיר - מוזיקאי, מגיש טלוויזיה ומורה למחשבת החסידות. גדל במושב גמזו.
סתיו נחמני - כדורגלן ישראלי. נולד במושב גמזו.
גלריה

מעלות יהונתן
מצפה השניים בפסגת תל גמזו
שלט הסבר במצפה השניים
תל גמזו מכוון המושב
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
1 2 3  אודות, באתר מושב גמזו
↑  ספר דברי הימים ב', פרק כ"ח, פסוק י"ח: 

ופלשתים פשטו בערי השפילה והנגב ליהודה וילכדו את בית שמש ואת איילון ואת הגדרות ואת שוכו ובנותיה ואת תמנה ובנותיה ואת גמזו ואת בנותיה ויישבו שם
↑  אנציקלופדיה לחכמי התלמוד והגאונים, הוצאת צ'צ'יק תל אביב, כרך ב', עמ' 661, נחום איש גמזו.
↑  מושב עובדים חדש של פועלי אגודת ישראל, הצופה, 1 במרץ 1950
| --- | --- |
בקרת זהויות :  NLI: 987007535648605171 
מבט על גמזו מתל גמזו
שריד לבית מהיישוב ג'ימזו שעל שטחו הוקם מושב גמזו
אליפות צרפת הפתוחה 1994

| --- | --- |

פרסי התחרות
 ענף:  טניס 
 תקופת התחרות:  23 במאי 1994 – 5 ביוני 1994 (14 ימים) 
 מספר תחרות:  93 
 כספי זכייה:  4.090 מיליון $
 עיר מארחת:  אצטדיון רולאן גארוס 
 אצטדיון:  אצטדיון רולאן גארוס
 זוכה:  גברים:סרז'י ברוגרה (ספרד) נשים:ארנצ'ה סנצ'ס ויקאריו (ספרד) זוגות גברים: ביירון בלק (זימבבואה)/ג'ונתן סטארק (ארצות הברית) זוגות נשים: ג'יג'י פרנאנדס (ארצות הברית)/נטליה זברבה (בלארוס) זוגות מעורבים:כריסטי בוגרט/מנו אוסטינג (הולנד)
 
 → אליפות צרפת הפתוחה 1993 אליפות צרפת הפתוחה 1995 ← 
 
אליפות צרפת הפתוחה 1994 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-23 במאי והסתיימו ב-5 ביוני. זו הייתה האליפות ה-93 מאז ייסודה.
הפרסים

סך הפרסים היה 4,090$ (הוענק בפרנק צרפתי).
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
גראנט קונלי (קנדה קנדה) ופטריק גלברייט (ארצות הברית ארצות הברית), הודחו בחצי הגמר
ביירון בלק (זימבבואה זימבבואה) וג'ונתן סטארק (ארצות הברית ארצות הברית), ניצחו בתחרות
יאקו אלטינג ופול הארהאוס (הולנד הולנד), הודחו ברבע הגמר
טוד וודברידג' ומארק וודפורד (אוסטרליה אוסטרליה), הודחו ברבע הגמר
טום ניסן (הולנד הולנד) וסיריל סוק (צ'כיה צ'כיה), הודחו בסיבוב השלישי
דייוויד אדמס (דרום אפריקה דרום אפריקה) ואנדריי אולחובסקי (רוסיה רוסיה), הודחו בחצי הגמר
הנריק הולם ואנדרס יאריד (שוודיה שוודיה), הודחו בסיבוב השני
פטריק מקנרו וריצ'י רנברג (ארצות הברית ארצות הברית), הודחו בסיבוב השלישי
הנדריק יאן דאווידס (הולנד הולנד) ופיטר נורבל (דרום אפריקה דרום אפריקה), הודחו בסיבוב הראשון
מארק-קווין גלנר ((גרמניה גרמניה) וחבייר סאנצ'ס (ספרד ספרד), הודחו בסיבוב השני
יבגני קפלניקוב (רוסיה רוסיה) ודוויד ריקל צ'כיה צ'כיה), הודחו בסיבוב השני
יאן אפל ויונס ביורקמן (שוודיה שוודיה), הפסידו במשחק הגמר
לוק ג'נסן ומרפי ג'נסן (ארצות הברית ארצות הברית), מנצחי תחרות 1993, הודחו בסיבוב השלישי
?
?
קן פלאק וסקוט מלוויל (ארצות הברית ארצות הברית), הודחו בסיבוב הראשון
מנצחי תחרות 1993 לוק ג'נסן ומרפי ג'נסן (ארצות הברית ארצות הברית) הודחו בסיבוב השלישי. במשחק הגמר ביירון בלק (זימבבואה זימבבואה) וג'ונתן סטארק (ארצות הברית ארצות הברית) נפגשו עם יאן אפל ויונס ביורקמן (שוודיה שוודיה) וניצחו בשתי מערכות.
התחרות > תחרות זוגות נשים

בתחרות השתתפו 64 זוגות. להלן הזוגות החזקות שזכו בדירוג:
ג'יג'י פרנאנדס (ארצות הברית ארצות הברית) ונטליה זברבה (בלארוס (1991–1995) בלארוס), מנצחות תחרויות 1992–1993, ניצחו בתחרות
?
פטי פנדיק ומרדית' מקגראף (ארצות הברית ארצות הברית), הודחו בסיבוב השלישי
מנון בולגראף (הולנד הולנד) ומרטינה נברטילובה (ארצות הברית ארצות הברית), הודחו בסיבוב השלישי
פם שרייבר (ארצות הברית ארצות הברית) ואליזבת סמיילי (אוסטרליה אוסטרליה), הודחו בסיבוב השני
קטרינה אדמס (ארצות הברית ארצות הברית) והלנה סוקובה (צ'כיה צ'כיה), הודחו בסיבוב הראשון
לורי מקנייל (ארצות הברית ארצות הברית) ורנה סטאבס (אוסטרליה אוסטרליה), הודחו בסיבוב הראשון
מרי ג'ו פרנאנדס וזינה גריסון (ארצות הברית ארצות הברית), הודחו בסיבוב השלישי
אמנדה קוצר (דרום אפריקה (1928–1994) דרום אפריקה) ואינס גורוצ'טגי (ארגנטינה ארגנטינה), הודחו בחצי הגמר
נטליה מדבדבה (אוקראינה אוקראינה) ולריסה ניילנד (לטביה לטביה), הודחו ברבע הגמר
לינדזי דבנפורט וליזה ריימונד (ארצות הברית ארצות הברית), הפסידו במשחק הגמר
סנדרה צ'קיני (איטליה איטליה) ופטריסיה טרביני (ארגנטינה ארגנטינה), הודחו בסיבוב השלישי
ג'יל התרינגטון (קנדה קנדה) ושון סטפורד (ארצות הברית ארצות הברית), הודחו בסיבוב הראשון
לאורה גולרסה (איטליה איטליה) ומרסדס פאס (ארגנטינה ארגנטינה), הודחו בסיבוב השני
ז'ולי אלר ונטלי טוזיאה (צרפת צרפת), הודחו בחצי הגמר
ג'ני ברן ורייצ'ל מקווילן (אוסטרליה אוסטרליה), הודחו בסיבוב השלישי
מנצחות תחרות 1993 ג'יג'י פרנאנדס (ארצות הברית ארצות הברית) ונטליה זברבה (בלארוס (1991–1995) בלארוס) נפגשו במשחק הגמר עם לינדזי דבנפורט וליזה ריימונד (ארצות הברית ארצות הברית) וניצחו בשתי מערכות. באותה שנה הן ניצחו גם באליפות אוסטרליה הפתוחה ובאליפות וימבלדון.
התחרות > תחרות זוגות מעורבים

בתחרות השתתפו 48 זוגות. להלן הזוגות שזכו בדירוג:
נטליה זברבה (בלארוס (1991–1995) בלארוס) וגראנט קונלי (קנדה קנדה), הודחו בסיבוב השני
ג'יג'י פרנאנדס (ארצות הברית ארצות הברית) וסיריל סוק (צ'כיה צ'כיה), הודחו ברבע הגמר
הלנה סוקובה (צ'כיה צ'כיה) וטוד וודברידג' (אוסטרליה אוסטרליה), הודחו בחצי הגמר
פם שרייבר (ארצות הברית ארצות הברית) וביירון בלק (זימבבואה זימבבואה), הודחו בסיבוב השני
מרטינה נברטילובה (ארצות הברית ארצות הברית) ומארק וודפורד (אוסטרליה אוסטרליה), הודחו בסיבוב השלישי
מנון בולגרף וטום ניסן (הולנד הולנד), הודחו בסיבוב השני
לריסה ניילנד (לטביה לטביה) ואנדריי אולחובסקי (רוסיה רוסיה), הפסידו במשחק הגמר
ג'יל התרינגטון (קנדה קנדה) ופטריק גלברייט (ארצות הברית ארצות הברית), הודחו ברבע הגמר
קטרינה אדמס (ארצות הברית ארצות הברית) דייוויד אדמס (דרום אפריקה דרום אפריקה), הודחו בסיבוב השני
ליזה ריימונד וריק ליץ' (ארצות הברית ארצות הברית), הודחו בסיבוב השלישי
נטליה מדבדבה (אוקראינה אוקראינה) ופול הארהאוס (הולנד הולנד), הודחו ברבע הגמר
אינס גורוצ'טגי (ארגנטינה ארגנטינה) וחבייר סאנצ'ס (ספרד ספרד), הודחו בסיבוב השלישי
ארנצ'ה סנצ'ס ויקאריו וסרז'יו קזל (ספרד ספרד), הודחו בסיבוב השלישי
מרדית מקגראף וסקוט מלוויל (ארצות הברית ארצות הברית), הודחו בחצי הגמר
רנה סטאבס (אוסטרליה אוסטרליה) ואמיליו סאנצ'ס (ספרד ספרד), הודחו בסיבוב השני
ג'ולי ריצ'רדסון (ניו זילנד ניו זילנד) וקן פלאק (ארצות הברית ארצות הברית), הודחו בסיבוב השני
מזוג מנצחי תחרות 1993 רק אנדריי אולחובסקי (רוסיה רוסיה) השתתף בתחרות. במשחק הגמר הזוג הלא מדורג כריסטי בוגרט ומנו אוסטינג (הולנד הולנד) נפגשו עם לריסה ניילנד (לטביה לטביה) ואנדריי אולחובסקי (רוסיה רוסיה) וניצחו ב-3 מערכות.
התחרות > ישראל ברולאן גארוס

עמוס מנסדורף השתתף בתחרות גברים והפסיד בסיבוב הראשון לג'ארד פלמר מארצות הברית ב-3 מערכות.
אנה סמשנובה השתתפה בתחרות הנשים. בסיבוב הראשון היא ניצחה בשתי מערכות יאנה נובוטנה מצ'כוסלובקיה שהייתה מדורגת במקום ה-5. בסיבוב השני היא הפסידה לשון סטפורד מארצות הברית בשתי מערכות.
ארנצ'ה סנצ'ס ויקאריו, מנצחת התחרות
מערוף א-דואליבי

מערוף א-דואליבי (בערבית: معروف الدواليبي;‏ 29 במרץ 1909 - 15 בינואר 2004) היה פוליטיקאי סורי, ממייסדי מפלגת העם (אנ'), שכיהן פעמיים כראש ממשלת סוריה.
ביוגרפיה

הוא נולד בעיר חלב והיה פרופסור למשפטים באוניברסיטה הסורית ומנהיג בולט באחים המוסלמים בדמשק.
ב-1942, בהיותו סטודנט בפריז, ביקר את המופתי הפלסטיני חאג' אמין אל-חוסייני בגרמניה הנאצית. הוא התיידד איתו ושהה אצלו במשך 40 יום. ב-1943 ביקר אותו שוב, באישור השלטונות הצבאיים, ושהה עמו במשך 50 יום. ב-1946 ביקר אותו מספר פעמים במקום כלאו בצרפת, ובחודש יוני אותה שנה חילץ אותו ממעצר הבית שלו והביאו לקהיר, וזאת לאחר שעשה את כל הדרך הזו לפני כן בעצמו כדי לוודא שלא נשקפת למופתי סכנה.
ב-1947, כשנה לאחר עצמאותה של סוריה, נבחר כחבר מועצת העם הסורית, בה ייצג את ציבור הבוחרים של עירו חלב.
בשנים 1949–1950 כיהן כשר הכלכלה, וב-1951 כיהן לזמן קצר כיושב ראש מועצת העם הסורית (אנ').
ב-28 בנובמבר 1951 הפך לראש הממשלה בפעם הראשונה. אולם משסירב למנות את שר הביטחון הקודם פאוזי סלו לממשלתו, הורה הגנרל אדיב שישכלי ב-29 בנובמבר 1951 על מעצרו של דואליבי. הממשלה כולה וכל הפוליטיקאים התומכים בברית עם עיראק, כולל מנהיג מפלגת העם, נאזם אל-קודסי ורושדי אל-כיח'יא נכלאו. במחאה, הנשיא האשם אל-אתאסי התפטר והצטרף לאופוזיציה. שישכלי מינה את יד ימינו פאוזי סלו לתפקידי הרמטכ"ל, ראש הממשלה, שר הביטחון והנשיא.
לאחר בריחתו של שישכלי מסוריה, כיהן דואליבי בשנים 1954–1955 כשר ההגנה. אחרי ניצחונה של מפלגת העם בבחירות, כיהן מ-22 בדצמבר 1961 במשך מעט יותר משלושה חודשים כראש הממשלה (ובמקביל גם כשר החוץ), עד שהודח שוב ב-28 במרץ 1962 בהפיכה צבאית.
לאחר תפיסת השלטון על ידי מפלגת הבעת', אחרי ההפיכה של הגנרל לואי אל-אתאסי (אנ') ב-8 במרץ 1963, הוא נעצר יחד עם כל אויביה האחרים של הרפובליקה הערבית המאוחדת ונכלא בבית הסוהר הצבאי. לאחר שחרורו כעבור כמה חודשים יצא לגלות, תחילה בלבנון ואחר כך לסעודיה, שם עבד כיועץ פרטי של המלך.
בנו, נואף א-דואליבי, קשור לאופוזיציה הסורית.
הערות שוליים

↑  ג'ון רוי קרלסון, מקהיר עד דמשק, פרק עשרים ושניים, עמ' 296-294.
| --- | --- |
בקרת זהויות :  NLI: 987007260255305171  PLWABN: 9810695267805606  BNE: XX960558  BnF: cb130760652 (data)  GND: 1159048479  ISNI: 0000 0000 8168 8759  LCCN: n81092484  NTA: 238188981  SUDOC: 050149032  VIAF: 97762500   WorldCat (עם VIAF): 97762500
חנה רדו

| --- | --- |

חנה רדו, צילום: חן שקליאר
 לידה:  14 ביוני 1959 (בת 65) כרכור, ישראל
 מדינה:  ישראל
 מקום מגורים:  תל אביב, ישראל
 ידועה בשל:  מקימת מקאן ואלי
 מקצוע:  אשת עסקים
 תפקיד:  סמנכ"לית מקאן תל אביב
 בן זוג:  רוני רדו
חנה רדו (נולדה ב-14 ביוני 1959) היא יזמת עסקית וחברתית, יו"ר ומייסדת העסקים החברתיים: סופרסונס- מיזם לשוויון חברתי בנקודות ההשפעה, Group19 - קבוצת עסקים חברתית שמעניקה שירותים במגוון תחומים במיקור חוץ ו"710 מערב" - מיזם תעסוקה למפונים ומפונות מקווי העימות, שאותו ייסדה לאחר ה-7 באוקטובר יחד עם קרן מיראז' ישראל. בעברה שימשה כ-CFO, כ-COO וכמשנה ליו"ר בקבוצת מקאן תל אביב והקימה את מקאן וואלי במצפה רמון מיד לאחר המחאה החברתית בישראל 2011, ואת ספרינג ואלי בעמק המעיינות.
ביוגרפיה

רדו נולדה וגדלה בכרכור כבת בכורה להורים ניצולי שואה, במשפחה של שבעה ילדים שבהם שלישיית אחים. היא נשואה לרוני, דוקטור לזואולוגיה, אותו הכירה אחרי הצבא, כשעבדה בספארי, ולהם שלושה ילדים ושלושה נכדים. חנה למדה בבית הספר החקלאי בפרדס חנה ובילדותה ובנעוריה עסקה בעבודות חקלאיות אלו במקביל ללימודים ולעזרה בעבודות הבית. אביה, דוד צ'צ'קס אקסלברד, מילא תפקיד משמעותי בחינוכה ולימים היא כתבה עליו ספר ושמו "ארבעה מעגלי חיים".
במהלך שירותה הצבאי מילאה תפקידים שונים, הצטיינה בקורס מפקדות ובקורס קצינות, ובתפקידה האחרון הייתה מפקדת מחלקה בקורס קצינות. השתחררה מצה"ל בדרגת סגן.
לאחר סיום שירותה הצבאי רדו עשתה תואר BSc בביולוגיה ותעודת הוראה באוניברסיטת תל אביב. היא עבדה כמורה ובמקביל למדה תכנות. לאחר מכן עשתה תואר שני במנהל עסקים עם התמחות במימון, גם הוא באוניברסיטת תל אביב.
בשנת 1988 הקימה רדו עם סמי הירס את מיסטר אייס, המפעל הראשון ליצירת קוביות קרח בארץ. בין השנים 1996–2000 עבדה בשטראוס במספר תפקידים, תחילה כמנהלת הכספים של סלטי אחלה בניהולה של עפרה שטראוס ובשנת 2000 ניהלה את יישום  סאפ בשטראוס, שהיה היישום השני בארץ לתוכנת ה-ERP הנפוצה. בתפקידה האחרון בקבוצה כיהנה כמנהלת הכספים של חטיבת המכירות.
בשנת 2000 הצטרפה לקבוצת הפרסום מקאן, תחילה כ-CFO ולאחר מכן כ-COO. בתפקידה האחרון בקבוצה כיהנה כמשנה ליו"ר מקאן תל אביב, אילן שילוח.
בשנת 2012, במסגרת עבודתה במקאן, יזמה וייסדה את מקאן וואלי, סוכנות לניו מדיה במצפה רמון מתוך מחשבה על יצירת מקומות תעסוקה בפריפריה: ”לאחר המחאה החברתית ב-2011 הבנתי שצריך לעשות משהו כדי לבנות לדורות הבאים מדינה עם עוד אפשרויות ולזה חיברתי את אהבתי הגדולה למצפה רמון”. בשנת 2017 רדו הובילה את הקמת ספרינג וואלי, מרחב עבודה למקצועות הנותנים פתרונות דיגיטליים בעמק המעיינות במטרה לייצר מקומות תעסוקה באזור. בשנת 2022 עזבה את מקאן והחליטה לעבוד 24/7 בקידום תעסוקה בפריפריה ובקידום נשים לתפקידים בכירים בישראל.